Storstrømsbroen

Storstrømsbroen er en buebro som forbinder Sjælland (Masnedø) og Falster. Broen, som er 3 199 m lang og 9 m bred, er prosjektert av Anker Engelund. Det lengste spennet er 136 m og den maksimale seilingshøyden er 26 m. Den fører en tofeltsvei og en enkeltsporet jernbane over Storstrømmen. Broen ble innviet i 1937 av kong Christian 10. Inntil Farøbroenes åpning i 1985 var den en del av hovedveien mellom København og Rødby/Gedser. Ny bro I 2018 ble arbeidet med erstatningen for Storstrømsbroen påbegynt. Broen får dobbeltspor og elektrifisert jernbane dimensjonert for 200 km/t, tofelts vei med 80 km/t, samt gang- og sykkelvei. Den har fått navnet «Dronning Margrethe II's bro», og vil være 3 832 meter lang, og blir dermed Danmarks tredje lengste bro. Veidelen forventes å åpne i 2026, og jernbanedelen innen april 2027. Deretter vil den gamle Storstrømsbroen bli revet. Referanser Eksterne lenker (en) Storstrømsbroen (1937) – kategori av bilder, video eller lyd på Commons Highways.dk – Portræt af Storstrømsbroen Christiani and Nielsen page about the bridges (English) Lydklip fra åbningen af broen